Pécs-Baranyai Kereskedelmi és Iparkamara

Észszerű (körkörös) gazdaság - nemzetközi lehetőségek a KKV-k számára
2022-01-01 - 2022-07-15 | Online
Az Enterprise Europe Network társszervezésében zajló ‘Circular Economy SMEs across Europe’ c. online nemzetközi platform lehetőséget biztosít a körkörös gazdaságba már becsatlakozott, vagy erre nyitott vállalkozások számára üzleti tárgyalások lebonyolítására, projektötletek kidolgozására és jó gyakorlatok megosztására is.

A kétoldalú üzleti tárgyalások mellett a résztvevőknek lehetősége van csatlakozni az Európát virtuálisan bejáró programokhoz, bemutava a kkv-k és a különböző ágazatok jó gyakorlatait. A körforgásos gazdaság úttörői bemutatják hogyan válhat egy vállalkozás körforgásossá, milyen sikertényezőkkel járhat az átállás és miként lehet leküzdeni a felmerülő akadályokat. Az esemény a tervek szerint egy személyes találkozóval zárul 2022 novemberében, Bottropban (Németország) megrendezésre kerülő Circular Economy Hotspot mellett.
Több európai régióban virtuális webináriumok és workshopok kerülnek megrendezésre a kkv-k számára. Minden egyes esemény egy-egy iparágra összpontosít:
2021

Május 27. – műanyag és vegyipar, Katalónia
Június 4. – építőipar, Flandria
Július – textilipar, Hollandia és Németország
Augusztus – járműipar és akkumulátorok, Svédország
Szeptember – csomagolóipar, Németország
Szeptember – World Circular Economy Forum, Toronto
Október – vízipar, Franciaország (Pollutec) és Németország
November – Circular Economy Hotspot, Katalónia, Barcelona

2022

Február – gépipar, Németország
Május – ICT és elektronika, Flandria
Június – élelmiszeripar
Szeptember – World Circular Economy Forum
November – Circular Economy Hotspot, Bottrop

A részvétel díjmentes, de előzetes regisztrációhoz kötött:
REGISZTRÁCIÓ

EXPO 2020 - Dubaji Világkiállítás
2022-01-01 - 2022-07-01 | Dubai, Egyesült Arab Emírségek
A Dubaji Világkiállítás 2021. október 1. és 2022. március 31. között kerül megrendezésre Dubajban, az Egyesült Arab Emírségekben.
A fél éven át tartó expó célja, hogy összehozza a világ különböző tájairól érkező nemzeteket és technológiákat, közös gondolkodásra és alkotásra sarkallja őket a szebb és jobb jövő érdekében. Az expó fő témái: a lehetőség, a fenntarthatóság és a mobilitás.
Magyarország a Dubaji Világkiállításon

Az expó fő célkitűzése: összekötni az elméket, megteremteni a jövőt („Connecting Minds, Creating the Future”), ezért az EXPO 2020 Magyarország Nkft., a HEPA Magyar Exportfejlesztési Ügynökség, valamint a Külgazdasági és Külügyminisztérium Export Növeléséért Felelős Helyettes Államtitkársága felhívást tesz közzé, hogy – a Nemzeti Exportstratégiával összhangban – minél több versenyképes hazai termék és szolgáltatás, magyar innováció, kis- és középvállalkozás, startup cég külpiaci megjelenését támogassa a Dubaji Világkiállításon.
A felhívás célja lehetőséget nyújtani a hazai vállalkozások számára a nemzetközi bemutatkozásra, diplomáciai és üzleti kapcsolatok kialakítására, valamint a meglévő kapcsolatok elmélyítésére – összekötve ezzel nagyszerű elméket, hogy kiemelkedően jó nemzetközi együttműködések születhessenek a jövőben.
A magyar pavilon állandó kiállításának központi témája Magyarország gyógy- és termálvízkincsei és jótékony hatásuk bemutatása lesz. A magyar pavilont, amely azért is különleges, mert ez az egyetlen faszerkezetű épület az egész térségben, újságírók a dubaji expó 15 legizgalmasabb épülete közé választották.
A magyar pavilon az expó 24 hetében várhatóan több mint 35 kulturális rendezvénynek ad majd otthont, és a látogatók több száz magyar kézműves gasztrotermékkel is megismerkedhetnek.

További információk:

Programok
Jegyárak

További részletek a Világkiállításról: expo2020dubai.com
További részletek a Magyar Pavilonról: hungaryexpo2020.hu

Cycling Europe 2022 - üzletember találkozó (online)
2022-03-01 08:00 - 2022-03-31 17:00 (Europe/Helsinki) | online
Az Enterprise Europe Network közreműködésével kerül megszervezésre 2022 márciusában a Cycling Europe nemzetközi üzletember találkozó.
A rendezvény célja, hogy összekapcsolja az alábbi területeken tevékenykedő szakembereket, üzletembereket:

E-bicikli és mobilitás
Kerékpáros közlekedés számára készült parkolórendszerek
Új anyagok és technológiák
Kerékpárgyártók és ellátási láncok
Fenntarthatóság és körforgásos gazdaság

A platform egész márciusban rendelkezésre áll arra, hogy előre lefoglalt B2B tárgyalások során találkozzanak potenciális, leendő üzleti és projektpartnerekkel. Továbbá az esemény időtartama alatt (egész márciusban) csütörtökönként 10 és 12 óra között lehetőség van szakértői előadásokat meghallgatni a fent felsorolt területeken és témákban.
További információ elérhető az alábbi linken:
REGISZTRÁCIÓ

Futurebuild 2022
2022-03-02 - 2022-04-03 | Online
Drive Net Zero in the Built Environment – Brokerage Event

Az Innovate UK EDGE által Londonban sorra került a világ legnagyobb fenntartható építőipari kiállítása márciusban, amire építve lehetőség nyílik, hogy megismerjen esetleges partnereket, és bemutassa vállalkozását a kulcsfontosságú döntéshozókkal folytatott online találkozók során, valamint felfedezze az építőipar világának innovatív fejlesztéseit.
Kik vehetnek részt?
Az esemény egy egyedülálló lehetőség az Egyesült Királyság és a nemzetközi beszállítók, vállalkozók és forgalmazók számára, hogy bemutassák és felfedezzék az új és innovatív nettó zéró termékeket és szolgáltatásokat a következő ágazatokban:

Energiahatékonyság
Alacsony szén-dioxid-kibocsátású energia
Anyagok
Városi infrastruktúra
Helyszínen kívüli

A részvétel díjmentes, de regisztrációhoz kötött.
REGISZTRÁCIÓ

Szellemi tulajdon és mesterséges intelligencia - webinárium
2022-03-02 10:30 - 12:00 | Online
A webinárium célja, hogy általános áttekintést nyújtson a mesterséges intelligenciáról (MI), a gépi tanulásról és az így keletkező szellemi tulajdonról.

A képzés során a résztvevők megismerkedhetnek a következőkkel:

Mit értünk szellemi tulajdon alatt mesterséges intelligencia esetén?
Milyen jogokról beszélhetünk a MI által gépi tanulás során használt adatok esetében?
Hogyan védik az adatokat az adatbázis jogok?
Hogyan szerezhetők meg az adatok felhasználási jogai az MI területén történő innováció létrehozásához?
Lehetséges-e szabadalmaztatni az MI közreműködésével létrejött találmányokat?
Milyen hatással lesznek az Európai és az Amerikai Szabadalmi Hivatalok új tanácsai a szabadalmi bejelentések vizsgálatának megközelítésére?
Kié a más forrásból származó adatokkal létrehozott találmányok tulajdonjoga?
Hogyan lehet az MI-vel kapcsolatos innovációkat értékesíteni vagy felhasználási engedélyt adni?

Időtartam: 60 perc (előadás) + 15 perc (kérdések és válaszok)
Házigazda:European IP Helpdesk
Előadó: Dr. Robert Harrison
A webináriumon való részvétel díjmentes, de előzetes regisztrációhoz kötött.
REGISZTRÁCIÓ
Bármilyen technikai segítségnyújtás vagy kérdés esetén kérjük, forduljon a képzési csapathoz a következő címen: training@iprhelpdesk.eu

Iparjogvédelmi, és szellemitulajdon-védelmi kérdések esetén keresse a PBKIK szellemitulajdon-védelmi munkatársát:
https://pbkik.hu/szolgaltatasok/szellemitulajdon-vedelmi-szolgaltatasok/
